«Այդ աշխատանքին պատողները սկսան հասուննալ։ Երիտասարդներուն սիւնհոդոսը տուաւ «լաւ բերք» մը ու համեղ գինի կը խոստանայ» ըսաւ ապա Սրբազան Հայրը շեշտը դնելով սիւնհոդոսի ընթացքին որդեգրուած «մեթոտի»ն վրայ որուն նպատակը ոչ թէ «փաստաթուղթի» մը շարադրութիւնն էր, որ արժէքաւոր ու օգտակար է, այլ միասին աշխատելու գործելակերպը՝ երիտասարդներ եւ տարեցներ միասին, ունկնդրելով ու զատորոշելով, հասնելու համար հովուական որոշումներու եւ ընտրանքներու, որոնք համապատասխանն են իրականութեան» յարեց Նորին Սրբութիւնը հայցելով Սուրբ Կոյս Մարիամին Բարեխօսութիւնը որպէսզի մեզ օգնէ անվախ յառաջ տանելու ապրուած փորձարարութիւնը։ «Սուրբ Հոգին թող աճեցնէ մեր աշխատանքին պտուղները, որպէսզի շարունակենք համայն աշխարհին մէջ քալել երիտասարդներուն հետ միասին» ըսաւ Ֆրանչիսկոս Պապ եզրափակելով խորհրդածութիւնը ապա արտասանեց Մարեմեան աղօթքը, որմէ ետք ողջոյնի խօսք ուղղեց հրապարակը խուժած հաւատացեալներուն, իր մօտիկութիւնը յայտնելով Միացեալ Նահանգներու Փիդզպուրկի հրեայ հասարակութեան, որ երէկ թիրախ դարձաւ ահաբեկչական արարքի մը, ու կոչ ուղղեց որ յարգուի կեանքը, քաղաքացիական ու բարոյական արժէքները։